สื่อกัมพูชาระบุทหารไทยถล่มเป้าหมายพลเรือน-กราดยิงโบราณสถาน
พนมเปญโพสต์เผยภาพบ้านเรือนประชาชนฝั่ง กัมพูชาที่ได้รับความเสียหายจากเหตุปะทะกันระหว่างทหารไทย-กัมพูชารอบล่าสุด ด้านกลาโหมกัมพูชาระบุทหารไทยสาดกระสุนใส่ปราสาทตาเมือน ระหว่างพยามเข้ายึดพื้นที่ปราสาท ขณะที่ทหารกัมพูชาเผยทั้งสองฝ่ายยิงปืนใหญ่ตอบโต้กันเป็นพันนัดแล้วรายงานเมื่อวานนี้ (25 เม.ย.) ว่า สถานการณ์สู้รบระหว่างทหารไทย - กัมพูชา ที่ชายแดนพื้นที่จังหวัดอุดรมีชัย โดยกองทัพกัมพูชา (RCAF) แถลงว่า การปะทะล่าสุดเมื่อวันที่ 24 เม.ย. ใกล้กับปราสาทตาเมือน มีการปะทะกันด้วยปืนเล็กก่อนที่จะเพิ่มขนาดเป็นการโจมตีกันด้วยปืนใหญ่ เสียงปืนใหญ่ได้ยินเข้าไปลึกถึง 20 กม. จากชายแดนที่อำเภอบ้านใต้อัมปืล (บ้านใต้มะขาม) จังหวัดอุดรมีชัยพนมเปญโพสต์ยังอ้างถึงคำกล่าวของนายอภิสิทธิ์ เวชชาชีวะ นายกรัฐมนตรีไทย ที่ตีพิมพ์ในหนังสือพิมพ์เดอะเนชั่นว่า มีเป้าหมายเฉพาะที่ตั้งทางทหารเท่านั้น อย่างไรก็ตาม ที่บ้านกกมน ในอำเภอบ้านใต้อัมปืล ห่างจากชายแดน 21 กม. เจ้าหน้าที่ท้องถิ่นกัมพูชารายงานว่ามีกระสุนปืนใหญ่ตกใส่ใกล้กับบ้านเรือน ของประชาชนเมื่อวันเสาร์ที่ผ่านมา (23 เม.ย.)ทั้งนี้มีบ้านหลังหนึ่งพังลงหลังถูกกระสุนปืนใหญ่ โดยเจ้าหน้าที่ระบุว่าเป็นจรวด 2 ลูกขนาด 155 มม. จากฝั่งไทยซากจานดาวเทียมกองระเกะระกะอยู่ท่ามกลางซากปรักหักผังอื่นหน้าลานบ้านเมื่อ เช้าวานนี้ (23 เม.ย.) ขณะที่ทหารกัมพูชาพยายามรวบรวมซากต่างๆ รวมทั้งเอาเศษกระสุนเงินมาแสดงต่อผู้สื่อข่าว ว่าเป็นหลักฐานจากการถูกโจมตีจากอีกฝั่งเราไม่เคยประสบสงครามอย่างนี้มาก่อน และไม่เคยมีระเบิดมาลงบริเวณนี้มาก่อน หัวหน้าหมู่บ้านกกมม นายอุน วี กล่าว อย่างไรก็ตามไม่มีชาวบ้านในพื้นที่ได้รับบาดเจ็บ ที่ตรงนี้ไม่ควรมีการสู้รบ เพราะเป็นที่ชาวบ้าน และประชาชนไม่ได้มีอาวุธพนมเปญโพสต์ ยังรายงานคำแถลงของนายปณิธาน วัฒนายากร ปฏิบัติหน้าที่โฆษกสำนักนายกรัฐมนตรีของไทย ที่ระบุว่ามีพื้นที่ 7 แห่งซึ่งเป็นพื้นที่พลเรือนของไทย ถูกยิงด้วยกระสุนปืนใหญ่จากกัมพูชา และขณะนี้อยู่ระหว่างการรวบรวมข้อมูลส่วน รจ โสเพียพัน ทหารกัมพูชาที่ประจำการที่บ้านก็อกกโป อำเภอบ้านใต้อัมปืล รายงานว่า ทั้งสองฝ่ายยิงปืนใหญ่โต้กันมาแล้วเป็นพันลูก นับตั้งแต่เมื่อวันศุกร์ และช่วงเช้าวันอาทิตย์มีการยิงไปแล้วเกือบ 160 ลูกนอกจากนี้ในแถลงการณ์ของกระทรวงกลาโหมกัมพูชาเมื่อวันอาทิตย์ยังระบุว่า ระหว่างที่มีการปะทะกัน ทหารไทยได้ กราดยิง ใส่ปราสาทตาเมือนด้วย โดยเป็นพยายามของทหารไทยในการเข้ายึดพื้นที่ปราสาทรจ โสเพียพัน กล่าวกับผู้สื่อข่าวเมื่อเย็นวันอาทิตย์ว่า ทั้งทหารไทยและกัมพูชายังคงประจำการอยู่รอบๆ ปราสาทตาเมือน และปราสาทตากระบือ (ปราสาทตาควาย) ซึ่งยังไม่มีฝ่ายใดสามารถควบคุมพื้นที่ดังกล่าวส่วนที่เมืองสำโรง ในจังหวัดอุดรมีชัย ห่างจากชายแดน 45 กม. มีผู้อพยพหลายสิบคนอยู่ภายนอกกองบัญชาการของทหารกัมพูชา เพื่อรอรับสิ่งของช่วยเหลือประกอบด้วย ข้าว เครื่องครัว และผ้าห่ม น้ำหนักรวม 20 กก. จากกาชาดกัมพูชานายทุน นอล นายอำเภอสำโรง จังหวัดอุดรมีชัย กล่าวว่า มีประชาชนอพยพออกจากชายแดนแล้วเกือบ 18000 คน ด้านนายอุย ซัม อัด ผู้อำนวยการสำนักงานบริหารจัดการภัยพิบัติ ของกาชาดกัมพูชา กล่าวว่ามีตัวเลขผู้อพยพโดยประมาณการ 9867 ราย แต่น่าจะมีผู้อพยพมากกว่านี้อีกด้านโฆษกสำนักนายกรัฐมนตรีของกล่าวว่ามีผู้อพยพแล้วกว่า 25000 รายในฝั่งไทยที่ด้านนอกสำนักงานกองทัพกัมพูชาในเมืองสำโรง นางเพียบ อายุ 53 ปี กล่าวว่าเธอต้องหนีออกจากหมู่บ้านปอทิวง ในอำเภอบ้านใต้อัมปืล ห่างจากชายแดน 6 กม. เมื่อเช้าวานนี้ (23 เม.ย.) ฉันมาถึงที่นี่ได้ไม่กี่ชั่วโมง จากนั้นก็มีการยิงกันอีก เธอกล่าว ระเบิดหลายลูกตกใกล้หมู่บ้านฉัน และเราอยู่ด้วยความหวาดผวาMany bombs landed we are living in fear Phnompenhpost Cheang Sokha and James OToole ADDITIONAL REPORTING THOMAS MILLER Monday 25 April 2011 15:02
พนมเปญโพสต์เผยภาพบ้านเรือนประชาชนฝั่ง กัมพูชาที่ได้รับความเสียหายจากเหตุปะทะกันระหว่างทหารไทย-กัมพูชารอบล่าสุด ด้านกลาโหมกัมพูชาระบุทหารไทยสาดกระสุนใส่ปราสาทตาเมือน ระหว่างพยามเข้ายึดพื้นที่ปราสาท
southeast asia,กรณีพิพาทชายแดนไทย-กัมพูชา,กัมพูชา,ปราสาทตาควาย,ปราสาทตาเมือน,ผู้อพยพ,พนมเปญโพสต์,อุดรมีชัย,เอเชียตะวันออกเฉียงใต้